Paġna Dawn it-testi huma disponibbli fuq: Lingwa tal-kawża: l-Ingliż L-Artikolu 1(5) tar- Regolament (UE) 2015/751 tal-Parlament Ewropew u tal-Kunsill tad-29 ta' April 2015 dwar it-tariffi tal-interkambju għat-transazzjonijiet ta' pagament permezz ta' kard għandu jiġi interpretat fis-sens li, fil-kuntest ta' ftehim bejn sieħeb ta' co-branding jew aġent, minn naħa, u skema ta' kards ta' ħlas ta' tliet partijiet, min-naħa l-oħra, ma huwiex neċessarju li dan is-sieħeb ta' co-branding jew dan l-aġent jaġixxi bħala emittent, fis-sens tal-punt 2 tal-Artikolu 2 ta' dan ir-regolament, sabiex l-imsemmija skema tkun ikkunsidrata bħala li toħroġ strumenti ta' ħlas permezz ta' kard ma' sieħeb ta' co-branding jew permezz ta' aġent u sabiex tkun għalhekk ikkunsidrata bħala skema ta' kards ta' ħlas ta' erba' partijiet, fis-sens tal-ewwel waħda minn dawn id-dispożizzjonijiet. L-eżami tat-tieni domanda preliminari ma żvela l-ebda element ta' natura li jaffettwa l-validità tal-Artikolu 1(5) u tal-punt 18 tal-Artikolu 2 tar-Regolament 2015/751. Lingwa tal-kawża: l-Olandiż L-Artikolu 14(1)(a) tar-Regolament tal-Kunsill (KEE) Nru 1408/71 tal-14 ta' Ġunju 1971 dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità fil-verżjoni emendata u aġġornata bir-Regolament tal-Kunsill (KE) Nru 118/97 tat-2 ta' Diċembru 1996 kif emendat bir-Regolament (KE) Nru 631/2004 tal-Parlament Ewropew u tal-Kunsill tal-31 ta' Marzu 2004 u l-Artikolu 11(1)(a) tar-Regolament tal-Kunsill (KEE) Nru 574/72 tal-21 ta' Marzu 1972 li jistipula l-proċedura għall-implimentazzjoni tar-Regolament Nru 1408/71 fil-verżjoni tiegħu emendata u aġġornata bir-Regolament Nru 118/97, għandhom jiġu interpretati fis-sens li, meta l-istituzzjoni tal-Istat Membru li fih ġew ikkollokati l-ħaddiema tkun adixxiet lill-istituzzjoni li tkun ħarġet Ċertifikati E 101 b'talba għall-eżami mill-ġdid u l-irtirar ta' dawn fid-dawl tal-provi miġbura fil-kuntest ta' investigazzjoni ġudizzjarja li waslet għall-konstatazzjoni li dawn iċ-ċertifikati kienu nkisbu jew invokati b'mod frawdolenti, u li l-istituzzjoni li ħarġithom astjeniet milli tieħu inkunsiderazzjoni dawn il-provi għall-finijiet tal-eżami mill-ġdid tal-fondatezza tal-ħruġ tal-imsemmija ċertifikati, il-qorti nazzjonali tista', fil-kuntest ta' proċedura mwettqa kontra persuni ssuspettati li użaw ħaddiema kkollokati koperti minn tali ċertifikati, teskludi lil dawn tal-aħħar jekk, abbażi tal-imsemmija provi u fl-osservanza tal-garanziji inerenti għad-dritt għal smigħ xieraq li għandhom jingħataw lil dawn il-persuni, hija tikkonstata l-eżistenza ta' tali frodi. Lingwa tal-kawża: il-Ġermaniż Billi eskludiet, mill-iskema speċjali tat-taxxa fuq il-valur miżjud applikabbli għall-aġenziji tal-ivjaġġar, is-servizzi tal-ivjaġġar pprovduti lil persuni taxxabbli, li jużawhom f'isem l-impriża tagħhom, u billi awtorizzat lill-aġenziji tal-ivvjaġġar, sa fejn dawn huma suġġetti għall-imsemmija skema, jiddeterminaw l-ammont taxxabbli tat-taxxa fuq il-valur miżjud b'mod globali għal gruppi ta' servizzi jew għas-servizzi kollha pprovduti f'perijodu taxxabbli, ir-Repubblika Federali tal-Ġermanja naqset milli twettaq l-obbligi imposti fuqha skont l-Artikolu 73 u l-Artikoli 306 sa 310 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. Ir-Repubblika Federali tal-Ġermanja hija kkundannata għall-ispejjeż. Lingwa tal-kawża: il-Grieg Billi adottat u żammet fis-seħħ leġiżlazzjoni li tawtorizza l-bejgħ ta' prodotti petrolifiċi mhux intaxxati mill-istazzjonijiet ta' pompi tal-petrol ta' Katastimata Aforologiton Eidon AE fil-punti ta' qsim tal-fruntiera ta' Kipoi Evrou (il-Greċja), ta' Kakavia (il-Greċja) u ta' Evzonoi (il-Greċja), li jinsabu f'reġjuni li jmissu ma' pajjiżi terzi, jiġifieri, rispettivament, ir-Repubblika tat-Turkija, ir-Repubblika tal-Albanija u Dik li kienet ir-Repubblika Jugoslava tal-Maċedonja, ir-Repubblika Ellenika naqset milli twettaq l-obbligi tagħha taħt l-Artikolu 7(1) tad-Direttiva 2008/118/KE tal-Kunsill tas-16 ta' Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE. Ir-Repubblika Ellenika hija kkundannata għall-ispejjeż. Lingwa tal-kawża: l-Ingliż Il-punt (b) tal-ewwel subparagrafu tal-Artikolu 35(2) tad-Direttiva (UE) 2015/2366 tal-Parlament Ewropew u tal-Kunsill tal-25 ta' Novembru 2015 dwar is-servizzi ta' pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE, għandu jiġi interpretat fis-sens li skema ta' kards ta' ħlas ta' tliet partijiet li kkonkludiet ftehim ta' co-branding ma' sieħeb ta' co-branding ma huwiex imċaħħad mill-benefiċċju tal-esklużjoni prevista f'din id-dispożizzjoni u għaldaqstant ma huwiex suġġett għar-rekwiżiti stabbiliti fl-Artikolu 35(1) ta' din id-direttiva fil-każ fejn dan is-sieħeb ta' co-branding ma jkunx fornitur ta' servizzi ta' ħlas u ma jipprovdix servizzi ta' ħlas f'din l-iskema f'dak li jirrigwarda l-prodotti ta' co-branding. Min-naħa l-oħra, skema ta' kards ta' ħlas ta' tliet partijiet li tagħmel użu minn aġent għall-finijiet tal-provvista ta' servizzi ta' ħlas hija mċaħħda mill-benefiċċju ta' din l-esklużjoni u, għaldaqstant, hija suġġetta għar-rekwiżiti stabbiliti f'dan l-Artikolu 35(1). L-eżami tat-tieni domanda preliminari ma żvela l-ebda element ta' natura li jaffettwa l-validità tal-Artikolu 35 tad-Direttiva 2015/2366. Lingwa tal-kawża: it-Taljan Il-prinċipji ta' trasparenza, ta' ugwaljanza fit-trattament u ta' nondiskriminazzjoni naxxenti mill-Artikoli 49 u 56 TFUE u li huma previsti fl-Artikolu 2 tad-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], għandhom jiġu interpretati fis-sens li dawn ma jipprekulux leġiżlazzjoni ta' Stat Membru, bħal dik inkwistjoni fil-kawża prinċipali, li ma tippermettix l-esklużjoni ta' żewġ "syndicates" tal-Lloyd's of London mill-parteċipazzjoni fl-istess proċedura għall-għoti ta' kuntratt pubbliku ta' servizzi ta' assigurazzjoni sempliċiment minħabba l-fatt li kull waħda mill-offerti rispettivi tagħhom ġiet sottoskritta mir-rappreżentant ġenerali tal-Lloyd's of London għal dan l-Istat Membru, iżda għall-kuntrarju tippermetti l-esklużjoni tagħhom jekk ikun jidher, minn elementi inkontestabbli, li l-offerti ma ġewx ifformulati b'mod indipendenti. Lingwa tal-kawża: l-Ispanjol Billi rrikjeda li l-impriżi jkollhom tal-inqas tliet vetturi sabiex tinkiseb awtorizzazzjoni ta' trasport pubbliku, ir-Renju ta' Spanja naqas mill-obbligi tiegħu skont l-Artikolu 3(1) u (2) u l-Artikolu 5(b) tar-Regolament (KE) Nru 1071/2009 tal-Parlament Ewropew u tal-Kunsill, tal-21 ta' Ottubru 2009, li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport bit-triq u li jħassar id-Direttiva tal-Kunsill 96/26/KE. Ir-Renju ta' Spanja huwa kkundannat għall-ispejjeż. Lingwa tal-kawża: il-Ġermaniż Permezz ta' digriet tat-8 ta' Frar 2018, il-Qorti tal-Ġustizzja tal-Unjoni Ewropea (L-Għaxar Awla) ċadħet l-appell u kkundannat lill-appellanti tbati l-ispejjeż tagħha stess. Lingwa tal-kawża: il-Ġermaniż Sistema ta' remunerazzjoni li ma tipprevedix it-teħid inkunsiderazzjoni b'mod sħiħ tal-perijodi ta' attività preċedenti rilevanti, filwaqt li torbot il-benefiċċju ta' remunerazzjoni ogħla mal-anzjanità miksuba mal-istess persuna li timpjega, tikser il-moviment liberu tal-ħaddiema stabbilit mill-Artikolu 45(2) TFUE u l-Artikolu 7(1) tar-Regolament (UE) Nru 492/2011? Lingwa tal-kawża: il-Ġermaniż L-Artikolu 29 tad-Direttiva 2011/95/UE għandu jiġi interpretat fis-sens li jipprekludi dispożizzjoni nazzjonali li tipprevedi li l-assistenza soċjali, taħt il-forma tal-garanizja ta' riżorsi minimi sabiex tiġi żgurata l-kopertura tal-bżonnijiet, ma tingħatax għalkollox, jiġifieri bl-istess livell bħal dik mogħtija liċ-ċittadini tal-Istat Membru, ħlief unikament lill-benefiċjarji tad-dritt għall-ażil li għandom dritt ta' residenza permanenti, iżda li tnaqqas il-provvista ta' assistenza soċjali skont din il-garanizja ta' riżorsi minimi għall-benefiċjarji tad-dritt għall-ażil li jkunu kisbu biss dritt ta' residenza temporanju, billi għalhekk dawn tal-aħħar jiġu assimilati, fir-rigward tal-ammont tal-assistenza soċjali, mal-benefiċjarji tal-protezzjoni sussidjarja? Lingwa tal-kawża: il-Ġermaniż Jista' jeżisti dritt għal kumpens ukoll abbażi tal-Artikolu 7 tar-Regolament (KE) Nru 261/2004 jekk it-trasportaturi tal-ajru differenti jkollhom rabta għaliex jifformaw parti minn grupp? Lingwa tal-kawża: il-Ġermaniż Lingwa tal-kawża: il-Ġermaniż Fil-każ li tingħata risposta affermattiva għall-ewwel domanda: Lingwa tal-kawża: il-Ġermaniż L-Artikolu 1(3)(a) tad-Direttiva 96/71 ikopri wkoll il-każ fejn l-impriża ta' servizzi li għandha s-sede tagħha fl-Istat Membru mittenti ma tipprovdix is-servizzi msemmija fl-ewwel domanda fl-eżekuzzjoni ta' kuntratt konkluż mal-operatur ferrovjarju stabbilit fl-Istat Membru ospitanti, li jibbenefika b'mod definittiv minn servizzi (destinatarju tal-provvista ta' servizzi), iżda fl-eżekuzzjoni ta' kuntratt konkluż ma' impriża oħra stabbilita fl-Istat Membru ospitanti, li min-naħa tagħha, tkun ikkonkludiet kuntratt mal-operatur ferrovjarju (katina ta'subappalt)? L-Artikolu 1(3)(a) tad-Direttiva 96/71 ikopri wkoll il-każ fejn l-impriża ta' servizzi li għandha s-sede tagħha fl-Istat Membru mittenti tuża, fid-dawl tal-provvista tas-servizzi msemmija fl-ewwel domanda, mhux l-impjegati tagħha stess, iżda l-ħaddiema ta' impriża oħra, li t-tqegħid għad-dispożizzjoni tagħhom issir fl-Istat Membru mittenti? Indipendentement mir-risposti għall-ewwel sat-tielet domanda: id-dritt tal-Unjoni, b'mod partikolari l-libertà li jiġu pprovduti servizzi (Artikoli 56 u 57 TFUE), jipprekludi leġiżlazzjoni nazzjonali li timponi fuq l-impriżi li jikkollokaw ħaddiema fit-territorju ta' Stat Membru ieħor fid-dawl tal-provvista ta' servizz l-obbligu li josservaw il-kundizzjonijiet ta' xogħol u ta' impjieg fis-sens tal-Artikolu 3(1) tad-Direttiva 96/71 u l-osservanza tal-obbligi anċillari (b'mod partikolari dak dwar id-dikjarazzjoni tal-kollokament transkonfinali ta' ħaddiema lil awtorità tal-Istat Membru ospitanti u dak dwar it-tqegħid għad-dispożizzjoni ta' dokumenti li jikkonċernaw l-ammont tar-remunerazzjoni u l-affiljazzjoni ta' dawn il-ħaddiema mas-sigurtà soċjali) ukoll fil-każijiet fejn (l-ewwel nett), il-ħaddiema kollokati b'mod transkonfinali jagħmlu parti mill-persunal mobbli ta' operatur ferrovjarju li għandu attività transkonfinali jew ta' impriża li tipprovdi servizzi tipiċi ta' operatur ferrovjarju (servizz ta' ristorazzjoni permezz ta' ikel u xorb lill-passiġġieri; servizzi ta' alloġġ) fil-ferroviji tiegħu, li jaqsmu l-fruntieri tal-Istati Membru, u fejn (it-tieni nett), il-kollokament ma huwa bbażat fuq ebda kuntratt ta' provvista ta' servizzi jew, tal-inqas, ma huwiex ibbażat fuq kuntratt ta' provvista ta' servizzi konkluż bejn l-impriża mittenti u d-destinatajru tal-provvista ta' servizzi li jeżerċita l-attività tiegħu fi Stat Membru ieħor, minħabba li l-obbligu li jiġu pprovduti servizzi fuq l-impriża mittenti fir-rigward tad-destinatarju tal-provvista ta' servizzi li jeżerċita l-attività tiegħu fi Stat Membru ieħor jirriżulta mill-kuntratti ta' subappalt (katina ta' subappalt), u fejn (it-tielet nett) il-ħaddiema kollokati ma għandhomx relazzjoni ta' xogħol mal-impriża mittenti, iżda relazzjoni ta' xogħol ma' impriża terza li tqiegħed lill-ħaddiema tagħha għad-dispożizzjoni tal-impriża mittenti fit-territorju tal-Istat Membru tas-sede tal-impriża mittenti? Lingwa tal-kawża: ir-Rumen Fil-każ ta' risposta fin-negattiv għall-ewwel domanda, l-operazzjoni deskritta tirrappreżenta provvista ta' servizzi li tista' titqies bħala kiri ta' proprjetà immobbli fis-sens tal-Artikolu 135(1)(l) tad-Direttiva tal-VAT jew bħala provvista ta' servizzi kumplessi li ma tistax titqies bħala kiri ta' proprjetà immobbli u li hija taxxabbli skont il-liġi? Lingwa tal-kawża: il-Ġermaniż L-Artikoli 18, 21 u 165 TFUE għandhom jiġu interpretati fis-sens li dispożizzjoni tar-regolament ta' atletika ta' federazzjoni ta' Stat Membru, li tagħmel il-parteċipazzjoni fil-kampjonati nazzjonali suġġetta għall-kundizzjoni ta' nazzjonalità ta' dan l-Istat Membru, tikkostitwixxi diskriminazzjoni illegali? L-Artikoli 18, 21 u 165 TFUE għandhom jiġu interpretati fis-sens li federazzjoni ta' Stat Membru twettaq diskriminazzjoni illegali fil-konfront ta' sportivi dilettanti li ma għandhomx in-nazzjonalità ta' dan l-Istat Membru, meta tippermettilhom ċertament li jipparteċipaw fi kampjonati nazzjonali, iżda huwa unikament "barra minn klassifikazzjoni" jew "mingħajr klassifikazzjoni" li tippermettilhom jipparteċipaw fi tlielaq jew provi finali? L-Artikoli 18, 21 u 165 TFUE għandhom jiġu interpretati fis-sens li federazzjoni ta' Stat Membru twettaq diskriminazzjoni illegali fil-konfront ta' sportivi dilettanti li ma għandhomx in-nazzjonalità ta' dan l-Istat Membru, billi teskludihom mill-għoti ta' titoli nazzjonali jew ta' pożizzjoni? Lingwa tal-kawża: il-Bulgaru Fil-każ ta' risposta fl-affermattiv għall-ewwel domanda: l-utenti tal-elettriku, konnessi man-netwerk tal-elettriku b'vultaġġ medju għandhom jiġu ttrattati f'kull każ bħala klijenti tal-operatur tan-netwerk tad-distribuzzjoni tal-elettriku, li jkollu liċenzja għat-territorju inkwistjoni, irrispettivament minn min ikun il-proprjetarju tal-faċilitajiet li magħhom ikunu direttament konnessi l-installazzjonijiet tal-elettriku ta' dawn il-klijenti u irrispettivament mir-relazzjonijiet kuntrattwali li l-klijenti jkollhom direttament mal-operatur tan-netwerk tat-trażmissjoni? Fil-każ ta' risposta fin-negattiv għall-ewwel domanda: is-sens u l-għanijiet tad-Direttiva 2009/72 jippermettu l-eżistenza ta' dispożizzjonijiet legali nazzjonali, bħal dik prevista fil-punt 44 tal-Artikolu 1, ikkunsidrat flimkien mal-punt 20 tal-istess artikolu, tad-Dopalnitelnite razporedbi na Zakona za energetikata (Dispożizzjonijiet addizzjonali għal-Liġi dwar l-Enerġija), li minnhom jirriżulta li l-espressjoni "trażmissjoni tal-elettriku" tfisser it-trasport tal-elettriku fuq in-netwerk tat-trażmissjoni, filwaqt li n-"netwerk tat-trażmissjoni tal-elettriku" huwa kkostitwit mill-interkonnetturi u mill-installazzjonijiet tal-elettriku li jintużaw għat-trażmissjoni, għat-trasformazzjoni tal-elettriku minn vultaġġ għoli għal vultaġġ medju u għar-ridistribuzzjoni tal-flussi tal-elettriku? F'dawn iċ-ċirkustanzi, hija permissibbli l-eżistenza ta' dispożizzjonijiet legali nazzjonali, bħal dik prevista fl-Artikolu 88(1) taż-Zakona za energetikata (Liġi dwar l-Enerġija), li jipprovdi: "Id-distribuzzjoni tal-elettriku u l-operazzjoni tan-netwerks tad-distribuzzjoni tal-elettriku għandhom jitwettqu mill-operaturi tan-netwerks tad-distribuzzjoni tal-elettriku – li jkunu l-proprjetarji ta' tali netwerks f'territorju partikolari u li jkunu lliċenzjati sabiex jiddistribwixxu l-elettriku fit-territorju inkwistjoni"? Lingwa tal-kawża: it-Taljan Ir-rikorrenti titlob li l-Qorti tal-Ġustizzja jogħġobha: tikkundanna lir-Repubblika Taljana għall-ispejjeż. Il-provi li jinsabu fil-pussess tal-Kummissjoni, li huma bbażati fuq informazzjoni prodotta mir-Repubblika Taljana matul il-proċedura prekontenzjuża, jindikaw li t-termini tal-ħlas ta' 30 u 60 jum, speċifikati fl-Artikolu 4 tad-Direttiva 2011/7/UE dwar il-ġlieda kontra l-ħlas tardiv, jiġu eċċeduti mhux minn korpi singoli iżda minn kategorija sħiħa ta' awtoritajiet pubbliċi, mhux inkonnessjoni ma' tranżazzjoni kummerċjali waħda iżda jirrappreżentaw termini medji ta' ħlas jiġifieri inkonnessjoni ma' kull tranżazzjoni konkluża minn dawn l-awtoritajiet u, finalment, mhux biss f'perijodu limitat ta' żmien iżda b'mod kostanti sa minn Settembru tal-2014 sad-data li fiha ġie ppreżentat dan ir-rikors. Għaldaqstant, il-Kummissjoni tqis li ġie stabbilit ksur kontinwat u sistematiku tal-Artikolu 4 tad-direttiva. Lingwa tal-kawża: l-Ingliż Id-Deċiżjoni tal-Kunsill (PESK) 2017/381 tat-3 ta' Marzu 2017 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi minħabba s-sitwazzjoni fl-Ukraina u r-Regolament ta' Implimentazzjoni tal-Kunsill (UE) 2017/374 tat-3 ta' Marzu 2017 li jimplimenta r-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u ta' ċerti korpi fid-dawl tas-sitwazzjoni fl-Ukraina huma annullati, peress li l-isem tas- Sergiy Klyuyev kien inżamm fil-lista ta' persuni, entitajiet u korpi li għalihom japplikaw dawn il-miżuri restrittivi. L-effetti tal-Artikolu 1 tad-Deċiżjoni 2017/381 u l-Artikolu 1 tar-Regolament ta' Implimentazzjoni 2017/374 qed jinżammu fir-rigward ta' S. Klyuyev sakemm jiskadi t-terminu tal-appell imsemmi fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk appell ikun ippreżentat f'dak il-perijodu, sakemm l-appell jiġi miċħud. Il-kumplament tar-rikors huwa miċħud. S. Klyuyev huwa kkundannat iħallas, minbarra l-ispejjeż tiegħu, dawk sostnuti mill-Kunsill tal-Unjoni Ewropea, fir-rigward tat-talbiet għal annullament magħmula fir-rikors u fl-ewwel nota ta' adattament. Il-Kunsill huwa kkundannat iħallas, minbarra l-ispejjeż tiegħu stess, l-ispejjeż sostnuti minn S. Klyuyev fir-rigward tat-talba għal annullament parzjali tad-Deċiżjoni 2017/381 u tar-Regolament ta' Implimentazzjoni 2017/374, imressqa fit-tieni nota ta' adattament. Lingwa tal-kawża: l-Ingliż Rikors ippreżentat kontra d-Deċiżjoni tal-Ewwel Bord tal-Appell tal-EUIPO, tat-18 ta' Jannar 2016 (Każ R 3107/2014-1), dwar proċedimenti ta' oppożizzjoni bejn Deutsche Post u bpost. Ir-rikors huwa miċħud. Lingwa tal-kawża: il-Ġermaniż Rikors ippreżentat kontra d-Deċiżjoni tal-Bord tal-Appell tas-CPVO tat-22 ta' April 2016 (Każ A 005/2014), dwar applikazzjoni għal protezzjoni Komunitarja tal-varjetajiet ta' pjanti għall-varjetà tal-pjanta Gala Schnico. Ir-rikors huwa miċħud. Schniga GmbH hija kkundannata għall-ispejjeż. Lingwa tal-kawża: il-Franċiż Rikors ippreżentat kontra d-deċiżjoni tal-Ħames Bord tal-Appell tal-EUIPO tat-3 ta' Awwissu 2016 (Każ R 2311/2014-5 (REV)), dwar proċedimenti għal dikjarazzjoni ta' invalidità bejn repowermap.org u Repower. Ir-rikors huwa miċħud. L-Uffiċċju tal-Proprjetà Intellettwali tal-Unjoni Ewropea (EUIPO) għandu jbati l-ispejjeż tiegħu stess kif ukoll dawk sostnuti minn Repower AG u minn repowermap.org. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tat-2 ta' Novembru 2016 (Każ R 2193/2015-2), fir-rigward ta' proċedimenti ta' oppożizzjoni bejn U. Schmidt u Kwang Yang Motor. Ir-rikors huwa miċħud. Kwang Yang Motor Co., Ltd hija kkundannata għall-ispejjeż. Lingwa tal-kawża: il-Franċiż Rikors kontra d-deċiżjoni tal-Ħames Bord tal-Appell tal-EUIPO tas-16 ta' Jannar 2017 (Każ R 718/2016-5), dwar proċedimenti ta' oppożizzjoni bejn, minn naħa, Laboratoire Nuxe u, min-naħa l-oħra, É. Camille u J-Y. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas-16 ta' Jannar 2017 (Każ R 718/2016-5) hija annullata. Il-EUIPO huwa kkundannat għall-ispejjeż. Lingwa tal-kawża: l-Ispanjol Rikors ippreżentat kontra d-deċiżjoni tar-Raba' Bord tal-Appell tal-EUIPO tat-8 ta' Frar 2017 (Każ R 119/2016-4), dwar proċedimenti ta' oppożizzjoni bejn Zitro IP u International Gaming Projects. Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-8 ta' Frar 2017 (Każ R 119/2016-4) hija annullata. L-EUIPO għandu jbati, minbarra l-ispejjeż tiegħu, l-ispejjeż sostnuti minn International Gaming Projects Ltd. Zitro IP Sàrl għandha tbati l-ispejjeż tagħha. Lingwa tal-kawża: il-Franċiż Ir-rikors huwa miċħud bħala parzjalment manifestament inammissibbli u parzjalment manifestament infondat fid-dritt. Arcofin SCRL, Arcopar SCRL et Arcoplus huma kkundannati għall-ispejjeż. Lingwa tal-kawża: il-Franċiż Talba bbażata fuq l-Artikolu 268 TFUE u intiża sabiex jinkiseb kumpens għad-dannu allegatament imġarrab mir-rikorrenti wara l-atti ta' korruzzjoni mwettqa minn aġent tal-Kummissjoni. Ir-rikors huwa miċħud. Lingwa tal-kawża: l-Ingliż L-ewwel nett, talba bbażata fuq l-Artikolu 263 TFUE u intiża għall-annullament tad-deċiżjoni tal-Parlament Ewropew tal-25 ta' Ottubru 2016 li ma jiddefendix l-immunità u l-privileġġi tar-rikorrenti, it-tieni nett, talba bbażata fuq l-Artikolu 268 TFUE u intiża għall-ksib ta' kumpens għad-dannu li hija allegatament sostniet f'din l-okkażjoni u, it-tielet nett, talba intiża sabiex il-Qorti Ġenerali tiddeċiedi dwar it-talba ta' difiża tal-immunità u privileġġi tar-rikorrenti. Ir-rikors huwa miċħud. J. M. Collins għandha tbati l-ispejjeż tagħha kif ukoll dawk sostnuti mill-Parlament Ewropew. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara din it-talba ammissibbli u fondata; konsegwentement, tordna li: tannulla d-deċiżjonijiet ikkontestati tal-31 ta' Mejju 2016 u tal-5 ta' Lulju 2016 fuq l-ammonti miżmuma mis-salarju li għalihom ir-rikorrent ressaq l-ilmenti skont l-Artikolu 90(2) tal-Istatut rispettivament fid-29 ta' Lulju 2016 (R/492/16) u fit-30 ta' Lulju 2016 (R/493/16) u miċħuda t-tnejn li huma fit-28 ta' Novembru 2016; tannulla d-deċiżjonijiet ikkontestati tal-15 ta' Settembru 2016 u tal-11 ta' Lulju 2016 fuq l-ammonti miżmuma mis-salarju u l-iffissar għal żero tas-salrju minn Lulju 2016, li għalihom ir-rikorrent ressaq l-ilment skont l-Artikolu 90(2) tal-Istatut fid-19 ta' Settembru 2016 (R/496/16) u li ġie miċħud fis-17 ta' Jannar 2017; tannulla d-deċiżjoni kkontestata tal-21 ta' Settembru 2016 li tinforma lir-rikorrent b'dejn globali ta' EUR 42 704,74 fir-rigward tal-Kummissjoni li għalih tressaq ilment skont l-Artikolu 90(2) tal-Istatut tat-8 ta' Novembru 2016 (R/556/16) u ġie miċħud fis-17 ta' Jannar 2017; tannulla n-nota ta' debitu kkontestata Nru 32441709991 tal-20 ta' Lulju 2017 għal ammont ta' EUR 42 704,74, li teżiġi l-ħlas tad-dejn ikkontestat ta' EUR 42 704,74 li għaliha tressaq ilment skont l-Artikolu 90(2) tal-Istatut fil-31 ta' Lulju 2017 (R/346/17) u ġie miċħud fid-29 ta' Novembru 2017; tannula d-deċiżjoni ta' revoka deċiża mill-Awtorità tal-Ħatra Tripartitika tas-26 ta' Lulju 2016 li kontriha r-rikorrent ressaq l-ilment skont l-Artikolu 90(2) tal-Istatut fit-3 ta' Ottubru 2016 (R/510/16) u li ġie miċħudfit-2 ta' Frar 2017, kif ukoll tannulla l-proċedura dixxiplinari CMS 13/087 f'dawn l-aspetti kollha; tikkumpensa għad-dannu subit minħabba fastidju psikoloġiku fid-DĠ Impjiegi, fid-DĠ Baġit, fid-DĠ Interpretzzjoni u konġuntament mis-servizz mediku, il-PMO u d-DĠ HR, u l-ewwel fastidju jmur lura għal Ottubru 2008; tannulla r-rapporti ta' evalwazzjoni kollha 2014, 2015 u 2016 tar-rikorrent minħabba fastidju fid-DĠ SCIC; u li tagħti d-danni li ġejjin abbażi tal-Artikolu 340 TFUE: tordna l-kumpens għad-danni morali ta' EUR 889 000 u tad-dannu materjali ta' EUR 132 828,67 tar-rikorrent li jirriżultaw minn dawn id-deċiżjonijiet ikkontestati, stmati, mingħajr preġudizzju għal evalwazzjoni mill-ġdid, għas-somma ta' EUR 1 021 828,67 flimkien mal-interessi moratorji sal-jum tal-ħlas sħiħ; sussidjarjament, fid-dawl tal-fastidju subit u tal-au vu du harcèlement subi et des "dikjarazzjonijiet intenzjonalment foloz" użati, u bħala tali huma irregolaritajiet li ma jistgħux jiġu ttollerati mill-ordinament ġuridiku tal-Unjoni: tannulla l-ilmenti kollha l-oħra miżmuma fuq is-salrji għall-perijodu minn Marzu 2015 sa Lulju 2016 – jiġifieri 12-il deċiżjoni tad-9/2/2015, 30/3/2015, 5/5/2015, 24/6/2015, 1/10/2015, 12/11/2015, 15/1/2016, 22/4/2016, 31/5/2016, 5/7/2016, 15/9/2016 u 11/7/2016 kif ukoll id-deċiżjonijiet ta' ċaħda tat-talbiet tiegħu ta' annullament jiġifieri d-deċiżjonijiet R/1110/14 tal-11/3/2015, R/225/15 tat-3 ta' Lulju 2015, R/292/15 tat-23 ta' Lulju 2015, R/376/15 tat-18 ta' Awwissu 2015, R/419/15 tal-25 ta' Settembru 2015, R/496/15 tat-23 ta' Ottubru 2015, R/787/15 u R/788/16 u R/71/16 tal-21 ta' Marzu 2016, R/282/16 tat-12 ta' Settembru 2016; tannulla d-deċiżjonijiet kollha ta' ċaħda li jirrigwardaw ilmenti fuq il-proċeduri ta' evalwazzjoni jiġifieri ċ-ċaħda R/ll00/14 tat-12 ta' Marzu 2015, R/313/15 tal-11 ta' Awwissu 2015, R/676/15 tat-13 ta' Ottubru 2015, R/127/16 u R/128/16 tas-7 ta' Ġunju 2016 u R/342/16 tal-21 ta' Settembru 2016; tannulla ċ-ċaħda tat-talbiet għal assistenza – l-Artikolu 24 tal-Istatut –rispettivament tat-23 ta' Ottubru 2014, tal-20 ta' Jannar 2015, tal-20 ta' Marzu 2015, tat-30 ta' Lulju 2015 (talba D/322/15), tal-15 ta' Marzu 2016 (talba D/776/15) u tat-18 ta' Mejju 2016. tannulla tous les "opinjonijiet mediċi" ta' assenzi mhux ġustifikati tad-Dr. [X] tas-16 u t-18 ta' Lulju 2018, 8 ta' Awwissu 2014, 4 ta' Settembru 2014, 4 ta' Diċmebru 2014, 4 ta' Frar 2015, 13 ta' April 2015, 4 ta' Ġunju 2015, 11 ta' Awwissu 2015, 14 ta' Ottubru 2015, 4 ta' Diċembru 2015, 5 ta' Frar 2016, 22 ta' Marzu 2016, 18 ta' April 2016, 3 ta' Ġunju 2016, 30 ta' Ġunju 2016 u tal-25 ta' Lulju 2016; tannulla l-"opinjonijiet mediċi" tas-27 ta' Ġunju 2014 ta' Dr. [X] u tal-10 ta' Ottubru 2014 ta' Dr. [Y] li reġgħu bagħtu lir-rikorrent għandi l-molestaturi tiegħu; tannulla ċ-ċaħda tal-ilment amministrattiv R/182/16 tal-14 ta' Lulju 2016 imressaq fit-22 ta' Marzu 2016 dwar assenza mhux iġġustifikata tas-16 u s-17 ta' Marzu 2016 fejn joqgħod. tannulla l-ittri ta' intimazzjoni kollha rispettivament tal-10 ta' Marzu 2015, tal-11 ta' Mejju 2015, tal-10 ta' Ġunju 2015, tal-11 ta' Awwissu 2015, tat-13 ta' Novembru 2015, tad-9 ta' Diċembru 2015, tat-18 ta' Lulju 2016 kif ukoll l-ittri ta' informazzjoni minn qabel tan-nota ta' debitu tal-21 ta' Ġunju 2016 u tal-21 ta' Settembru 2016; fi kwalunkwe każ: tikkundanna lill-konvenuta għall-ispejjeż kollha. Insostenn tar-rikors tiegħu, ir-rikorrent jinvoka ħames motivi. L-ewwel motiv huwa bbażat fuq ksur tal-Artikoli 1, 3, 4 u 31(1) tal-Karta tad-Drittijiet Fundamentali tal-Unjoni Ewropea kif ukoll il-punt 2 tal-Artikolu 1e u l-Artikolu 12a tar-Regolamenti tal-Persunal tal-Unjoni Ewropea (iktar 'il quddiem l-"Istatut") li tistabilixxi l-projbizzjoni tal-fastidju psikoloġiku. It-tieni motiv huwa bbażat fuq il-ksur tal-Artikoli 21a, 22 dwar il-projbizzjoni li jitwettqu l-atti illegali. It-tielet motiv huwa ibbażat fuq ksur tal-prinċipju ta' premura u ta' assistenza bi ksur tal-Artikolu 24 tal-Istatut. Ir-raba' motiv, huwa bbażat fuq il-ksur tal-Artikolu 59 u fuq l-interpretazzjoni żbaljata tal-Artikolu 60 tal-Istatut. Il-ħames motiv, huwa bbażat fuq l-Artikoli 41 u 48 tal-Karta tad-Drittijiet Fundamentali tal-Unjoni Ewropea li jirrigwardaw rispettivament it-trattament imparzjali u d-dritt għal smigħ, u d-drittijiet tad-difiża, kif ukoll l-Artikolu 3 tal-anness IX tal-Istatut dwar id-dritt ta' smigħ mill- l-Awtorità tal-Ħatra ("AIPN") qabel ir-rinviju quddiem il-Kunsill ta' Dixxiplina, u konformement mal-ġurisprudenza Kerstens vs Il-Kummissjoni (is-sentenza tal-14 ta' Frar 2017, Kerstens vs Il-Kummissjoni, T-270/16 P, mhux ippubbikata, EU:T:2017:74). Lingwa tal-kawża: il-Franċiż Ir-rikorrenti titlob lill-Qorti Ġenerali jogħġobha: tiddikjara u tiddeċiedi li: id-deċiżjoni tas-Segretarju Ġenerali tal-Parlament Ewropew tas-27 ta' Frar 2017 li timponi fuq ir-rikorrenti sanzjoni dixxiplinari ta' degradazzjoni tal-grad AD 13 skala 3, għall-grad AD 12, b'effett mill-1 ta' Marzu 2017 u aġġustament għal żero tal-punti ta' mertu tagħha akkwistati fil-grad AD 13, hija annullata; id-deċiżjoni ta' ċaħda tat-talba tagħha għal assistenza hija annullata; il-Parlament Ewropew huwa kkundannat għall-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv huwa bbażat fuq ksur tal-Artikolu 41 tal-Karta tad-Drittijiet Fundamentali tal-Unjoni Ewropea u tal-Artikoli 3 u 22 tal-Anness IX tar-Regolamenti tal-Persunal tal-Unjoni Ewropea (iktar 'il quddiem ir-"Regolamenti tal-Persunal"), sa fejn l-Awtorità tal-Ħatra la semgħet lir-rikorrenti rigward id-deċiżjoni tagħha skont l-Artikolu 3 tal-Anness IX u lanqas dwar iċ-ċaħda tagħha għal assistenza skont l-Artikolu 24 tar-Regolamenti tal-Persunal. It-tieni motiv huwa bbażat fuq ksur tal-Artikoli 9, 10 u 16 tal-Anness IX tar-Regolamenti tal-Persunal, sa fejn id-deċiżjoni dixxiplinari kkontestata tikser il-prinċipju ta' proporzjonalità u timponi fuq ir-rikorrenti sanzjoni globali mhux prevista fl-Anness IX tar-Regolamenti tal-Persunal, jiġifieri degradazzjoni tal-grad, kanċellazzjoni ta' punti ta' mertu u l-esklużjoni tagħha minn kull kompitu maniġerjali. It-tielet motiv huwa bbażat fuq l-irregolarità tax-xogħlijiet tal-Bord Dixxiplinari sa fejn dan tal-aħħar intalab jiddeċiedi mingħajr ma nstemgħet minn qabel ir-rikorrenti, u wkoll sa fejn huwa kiser, matul il-proċedura, id-drittijiet tad-difiża. Ir-raba' motiv huwa bbażat fuq ksur tal-Artikolu 24 tar-Regolamenti tal-Persunal b'mod partikolari sa fejn l-Awtorità tal-Ħatra ma semgħetx lir-rikorrenti qabel ma ċaħdet it-talba għal assistenza tagħha. Ir-rikorrenti titlob li l-Qorti Ġenerali jogħġobha: tissospendi l-proċeduri skont l-Artikolu 69(d) tar-Regoli tal-Proċedura tal-Qorti Ġenerali sakemm deċiżjoni definittiva u vinkolanti tkun ittieħdet fuq it-talba għal revoka parzjali kontra t-trade mark ta' oppożizzjoni EUTM 005066113; tannulla d-deċiżjoni kkontestata; tikkundanna lill-EUIPO u lill-parti l-oħra jħallsu l-ispejjeż sostnuti mir-rikorrenti. Ksur tal-Artikolu 8(1)(b) tar-Regolament Nru 2017/1001. Lingwa tal-kawża: l-Ispanjol Ir-rikorrenti titlob li l-Qorti Ġenerali jogħġobha: tannulla d-deċiżjoni tal-Bord tal-Appell tal-Bord Uniku ta' Riżoluzzjoni dwar il-Kawża 43/2017, tat-28 ta' Novembru 2017, kif ukoll id-Deċiżjoni Konfermattiva SRB/CM01/ARES(2017)4898090 tas-6 ta' Settembru 2017; u tikkundanna lill-Bord Uniku tar-Riżoluzzjoni għall-ispejjeż. Insostenn tar-rikors tagħha, ir-rikorrenti tinvoka sitt motivi. It-tieni motiv ibbażat fuq il-fatt li d-deċiżjoni tal-Bord tikser l-Artikolu 296 TFUE sa fejn hija tindika sempliċement, b'mod vag u ġeneriku, li l-iżvelar tat-test sħiħ tal-Pjan 2016, id-Deċiżjoni ta' Riżoluzzjoni u r-Rapport ta' Evalwazzjoni jiksru l-Artikoli 4(1)(a) u 4(2) tar-Regolament 1049/2001. It-tielet motiv ibbażat fuq il-fatt li d-deċiżjoni tal-Bord tikser l-Artikolu 15 tat-Trattat dwar il-Funzjonament tal-Unjoni Ewropea, l-Artikolu 42 tal-Karta tad-Drittijiet Fundamentali u l-Artikolu 4(1)(a) tar-Regolament 1049/2001, sa fejn: (i) il-politika ta' riżoluzzjoni tal-istituzzjonijiet ta' kreditu ma hijiex eċċezzjoni valida sabiex tillimita d-dritt fundamentali ta' aċċess għal dokumenti; (ii) ir-rekwiżiti tal-Artikolu 4(1)(a) tar-Regolament 1049/2001 ma humiex issodisfatti; u (iii) l-evalwazzjoni tal-interessi kkonċernati tagħmilha neċessarja li jingħata aċċess għad-dokumenti mitluba. Ir-raba' motiv ibbażat fuq il-fatt li d-deċiżjoni tal-Bord tikser l-Artikolu 15 tat-Trattat dwar il-Funzjonament tal-Unjoni Ewropea, l-Artikolu 42 tal-Karta tad-Drittijiet Fundamentali tal-Unjoni Ewropea u l-Artikolu 4(2) tar-Regolament 1049/2001, sa fejn il-fatt li tagħti aċċess sħiħ lid-Deċiżjoni ta' Riżoluzzjoni, lir-Rapport ta' Evalwazzjoni u lill-Pjan 2016: (i) ma jaffettwax l-interessi kummerċjali ta' persuni fiżiċi u ġuridiċi; u (ii) fi kwalunkwe każ, il-piż tal-interessi involuti jagħmel possibbli li jingħata aċċess għad-dokumenti. Il-ħames motiv ibbażat fuq il-fatt li d-deċiżjoni tal-Bord tikser l-Artikolu 15 TFUE u l-Artikolu 88 tar-Regolament 806/2014, billi tirrifjuta l-aċċess għal informazzjoni li ma hijiex koperta mis-sigriet professjonali, sa fejn: (i) ma hemm l-ebda preżunzjoni ta' kunfidenzjalità skont l-Artikoli 88 tar-Regolament 806/2014 u 339 TFUE; u (ii) anki jekk din il-preżunzjoni ta' kunfidenzjalità teżisti, ma tkunx applikabbli ladarba d-dokumenti huma mitluba li jintużaw fil-kuntest ta' proċedura ġudizzjarja. Is-sitt motiv ibbażat fuq il-fatt li d-deċiżjoni tal-Bord tikkostitwixxi abbuż ta' poter, sa fejn din tiċħad lil din il-parti aċċess sħiħ għal Pjan 2016 peress li dan "huwa għal kollox kopert mill-eċċezzjonijiet stabbiliti fit-tielet inċiż tal-Artikolu 4(1)(a), fl-Artikolu 4(1)(c) u fl-Artikolu 4(2) [tad-Deċiżjoni ta' Aċċess]", meta, fil-fatt, hemm indikazzjonijiet li l-għan ta' dan ir-rifjut huwa sabiex jinħbew l-iżbalji, il-lakuni u n-nuqqasijiet li hemm f'dan il-pjan. Lingwa tal-kawża: l-Isvediż Il-President tar-Raba' Awla ordna t-tħassir tal-kawża.